जय श्री राम 🙏🙏🚩 
कथा में प्रवेश।।
हनुमान जी लंका नगरी में माता जानकी जी खोज करने गये सौ योजन का समुद्र पार करने के बाद लंका में पहुंचे।।

जिमि अमोघ रघुपति करि वाना।
ऐहि भांति चलेउ हनुमाना।।

श्री हनुमान जी ऐसे वेग से जा रहे हैं जैसे भगवान श्री राम जी का अमोघ वाण गया हो।
लंका में जब प्रवेश किया तो लंका नगरी की देवी राक्षसी पहरा दे रही थी।
श्री हनुमान जी महाराज को उसने रोका और युद्ध के लिए ललकारा।
श्री हनुमान जी महाराज ने एक मुष्टिका में उसका काम तमाम कर दिया।
 राक्षसी ने आशीर्वाद दिया।

प्रबिस नगर कीजे सब काजा।

लंका की देवी राक्षसी ने आशीर्वाद दिया,हे हनुमान तुम लंका में प्रवेश करो।
प्रवेश करने के बाद क्या करना है?
"कीजे सब काजा"
कोई काम बाकी न रह जाय जाकर सब काम करो।
हनुमान ध्यान रखना तुम सारे काम तभी कर पाओगे जब 

ह्रदय राखि कौशलपुर राजा।।

जब चक्रवर्ती सम्राट कौशल नरेश श्री राम को अपने ह्रदय में रखोगे, तभी सारे काम कर पाओगे।

अब हनुमान जी ने श्री सीता माता का पता लगा ही लिया।
दुरदांत दुष्ट रावण से भी श्री हनुमान जी मिल लिए। इसी प्रकार लंका का भेद भी पा लिया।

रावण ने आदेश दिया।

बंदर की पूंछ में कपड़ा लपेट कर आग लगा दो।

तेल बोरि पट बांध पुनि पावक देउ लगाई।

कपड़ा मगाया गया उसके बाद घी अन्त में तेल।
हनुमान जी ने अपनी पूंछ को इतना बढ़ाया 

बाढी पूंछ कीनह कपि खेला।

कपड़ा घी तेल सब समाप्त हो गया।

रहा न नगर बसन घृत तेला।।

हनुमान जी की पूंछ में जैसे ही आग लगी तो हनुमान जी ने वहीं से खड़े -खड़े  सारी लंका को जलाकर राख कर दिया।
समुद्र में आग को बुझाने के बाद श्री हनुमान जी महाराज माता सीता के पास गए।

अब माता जानकी श्री हनुमान जी से पूछ रही हैं।

बेटा हनुमान एक बात बताओ आपने सारी लंका को जला दिया लेकिन तुम्हारी पूंछ नहीं जली। क्यों?

तुम्हारी पूंछ में ऐसा क्या जादू है।

हनुमान जी महाराज बड़ी ही विनम्रता के साथ कह रहे हैं।

हनुमान जी तो, विद्यावान गुणी अति चातुर 
हनुमान जी ने कहा। 

यहां पर ध्यान देने योग्य बात है।

कहा।

लंक जला के जली भी नहीं हनुमंत विचित्र है पूंछ तुम्हारी।

कौन सा जादू तुलसीदास भरा,हंस पूछती हैं मिथलेश दुलारी।।

माता सीता ने हंसकर पूछा। ऐसा कौन-सा जादू है तुम्हारी पूंछ क्यों नहीं जली।

हनुमान जी विद्यावान गुनी अति चातुर है।
और राम काज करिवे कौ आतुर।।

राम जी का काम करने के लिए हमेशा तैयार रहते हैं।
जबाब दिया।

माता, हिय में आगे राघव हैं और पीछे विचित्र है पूंछ हमारी।

इस बंदर को भला पूछता कौन, श्री राम के पीछे है पूछ हमारी।।

माता हृदय में आगे श्री राम बसे हैं पीछे हमारी पूंछ है।।

कहने का भाव है कि भगवान श्री राम की कृपा से ही हम सब की पूछ हो रही है। अन्यथा कुछ भी नहीं है।।

लंकनी ने भी यही कहा था।

ह्रदय राखि कौशलपुर राजा।।

इसीलिए भगवान श्री राम को सदा ही अपने ह्रदय में बसाकर रखें।

जय श्री राम 🙏 🙏 🚩 
जय श्री हनुमान जी महाराज 🚩 🔱 🙏 🙏 🚩